**E D I C T E 4/2023**

Vist l’article 57.2 de la Llei 14/2017, del 22 de juny, de prevenció i lluita contra el blanqueig de diners o valors i el finançament del terrorisme, es fa pública mitjançant el present Edicte, l’obertura d’un procés de selecció per a la contractació d’una persona per a cobrir una plaça de nova creació adscrita a l’àrea de supervisió i control de la UIFAND.

Les condicions que es tindran en compte per a l’atribució de la plaça són:

* Nacionalitat preferentment andorrana,
* Titulació d’ensenyament superior estatal de nivell 3 del Marc Andorrà de Titulacions d’Ensenyament Superior (MATES) en ciències econòmiques o àmbit equivalent, reconeguda pel Departament d’Ensenyament Superior, i
* Experiència mínima de dos anys en qüestions relacionades amb la prevenció del blanqueig i el finançament del terrorisme

Els coneixements requerits per ocupar el lloc de treball són:

* Domini del català, castellà, francès i anglès,
* Domini en aplicacions informàtiques avançades en sistemes operatius, i
* Es valoraran formacions específiques en la matèria

Els/les candidats/es acceptats/des i pel procés de selecció participaran en les següents proves:

* entrevista personal,
* examen escrit teòric i pràctic, i
* prova de traducció d’un text del català a l’anglès,

pels quals es facilitarà el temari professional i el calendari necessari.

Les persones interessades han d’adreçar una sol·licitud a les oficines de la Unitat d’Intel·ligència Financera d’Andorra, situades al carrer Doctor Vilanova, 15-17, planta -4 d’Andorra la Vella, acompanyada dels documents que es relacionen a continuació, per tot el dia 26 d’octubre del 2023:

* Currículum amb menció expressa dels llocs on han treballat amb anterioritat,
* Fotocòpia dels documents acreditatius de les titulacions acadèmiques, formacions, graus superiors, màsters i/o altres,
* Fotocòpia del passaport,
* Certificats d’antecedents penals i mèdic oficial,
* Declaració jurada de no haver estat acomiadat de cap administració andorrana com a conseqüència d’un expedient administratiu, de no estar incapacitat civilment i de no tenir deutes envers els organismes oficials andorrans, i
* Carta de motivació.

En presentar la candidatura a la Unitat d’Intel·ligència Financera, es facilitarà el temari i la data de les proves.

Cosa que es fa pública per a coneixement general.

Andorra la Vella, 18 de setembre del 2023.

Carles Fiñana Pifarré,

Cap de la UIFAND.